b'\n_START_ARTICLE_\nGeneral (ZDA)\n_START_PARAGRAPH_\nGeneral (angle\xc5\xa1ko General) je \xc5\xa1tiri-zvezdni generalski \xc4\x8din in tretji najvi\xc5\xa1ji mo\xc5\xbeni voja\xc5\xa1ki \xc4\x8din v Kopenski vojski ZDA ter v Vojnem letalstvu ZDA in Korpusu mornari\xc5\xa1ke pehote ZDA, ki spada v pla\xc4\x8dni razred O-10; General je podrejen \xc4\x8dinu generala armade, nadrejen \xc4\x8dinu generalporo\xc4\x8dnika ter je enakovreden admiralu in generalu v vojnem letalstvu._NEWLINE_Ker sta \xc4\x8dina generala armade in generala vojnega letalstva rezervirana samo za vojno slu\xc5\xbebo ter, ker Korpus mornari\xc5\xa1ke pehote nima 5-zvezdnega \xc4\x8dina, tako \xc4\x8din generala predstavlja najvi\xc5\xa1ji mo\xc5\xbeni \xc4\x8din, ki ga lahko \xc4\x8dastnik dose\xc5\xbee v teh treh uniformiranih slu\xc5\xbebah.\n_START_SECTION_\nZakonodaja\n_START_PARAGRAPH_\nAmeri\xc5\xa1ka zakonodaja omejuje \xc5\xa1tevilo generalov na aktivni slu\xc5\xbebi, ki je trenutno omejeno na 230 generalov Kopenske vojske ZDA, 208 generalov Vojnega letalstva ZDA in 60 generalov Korpusa mornari\xc5\xa1ke pehote ZDA, pri \xc4\x8demer ne sme ve\xc4\x8d kot 25% aktivnih generalov ne sme imeti ve\xc4\x8d kot dve zvezdice. Nadalje zakonodaja omeji \xc5\xa1tiri-zvezdne generala slede\xc4\x8de: 7 v Kopenski vojski ZDA, 9 v Vojnem letalstvu ZDA in 2 v Korpusu mornari\xc5\xa1ke pehote ZDA._NEWLINE_Nekaj teh omejenih mest je rezerviranih s polo\xc5\xbeajem: Na\xc4\x8delnika General\xc5\xa1taba Kopenske vojske in Vojnega letalstva ZDA ter njuna podna\xc4\x8delnika (KV ZDA)/(VL ZDA), poveljnik Korpusa mornari\xc5\xa1ke pehote ZDA ter njegov pomo\xc4\x8dnik in na\xc4\x8delnik Urada nacionalne garde ZDA; vsi po polo\xc5\xbeaju imajo \xc5\xa1tiri-zvezdni \xc4\x8din.'